Samy Vellu

Tun Samy Vellu a/l Sangalimuthu (8 Mac 1936–15 September 2022), lebih dikenali sebagai Samy Vellu,  Beliau merupakan Presiden MIC dan telah memegang jawatan berkenaan sejak 1979 hingga 2010 lalu. Beliau merupakan bekas Menteri Kerja Raya Malaysia.

Kehidupan awal 
Kedua ibu bapanya merupakan seorang penoreh getah di Kluang, Johor, bersama-sama imigran India yang lain yang dibawa oleh penjajah British bekerja di ladang-ladang getah. Semasa remajanya, beliau pernah menjadi konduktor bas di GTC Bus Company, syarikat pengangkutan tempatan pada 1950. Kemudian beliau menjadi budak pejabat di sebuah firma arkitek. Dengan tidak putus asa beliau belajar sambil masa sehingga berjaya menjadi seorang arkitek yang bertauliah. Ini bukanlah satu pencapaian yang mudah terutama sekali kepada anak keluarga India Malaysia yang bukan sahaja miskin malah dari keluarga estet.

Keluarga 
Samy Vellu mempunyai seorang anak lelaki, Vell Paari dan seorang anak perempuan. Beliau berkahwin dengan Datin Seri Indrani, isteri kedua beliau yang merupakan seorang pemilik restoran. Samy Vellu dikatakan tidak tinggal bersama Datin Seri Indrani.

Kerjaya politik 
Pada 1961, beliau bertanding kerusi di MIC Selangor tetapi kalah. Tahun berikutnya, beliau dilantik menjadi Pengerusi Biro Kebudayaan MIC. Pada 1967, beliau dilantik memegang jawatan Setiausaha MIC Selangor dan pada 1972, beliau ditauliahkan sebagai seorang arkitek. Dua tahun kemudian, beliau bertanding dan memenangi kerusi Parlimen Sungai Siput.
 
Dengan sokongan dan popularitinya dalam parti, beliau telah dipilih sebagai Naib Presiden MIC. Beliau mengalahkan pencabarnya, S. Subramaniam, yang ketika itu Setiausaha Agung MIC dengan majoriti 26 undi. Kemudian, beliau dilantik sebagai Timbalan Presiden dan pada tahun 1979, beliau dilantik menjadi Presiden MIC berikutan kematiann Tan Sri Manickawasagam.

Beliau dipilih menganggotai kabinet pertama kali pada 1979 dan dilantik sebagai Menteri Kementerian Perumahan dan Kerajaan Tempatan. Dari tahun 1979 hingga 1989, beliau dilantik sebagai Menteri Kerja Raya. Kemudian dari tahun 1989 hingga 1995, beliau dilantik sebagai Menteri Tenaga, Komunikasi dan Pos. beliau memegang semula jawatan sebagai Menteri Kerja Raya sehingga 2008 berikutan kekalahan beliau pada pilihan raya umum. Jawatan beliau sebagai Menteri kabinet mewakili parti MIC digantikan oleh setiausaha parti tersebut, Dato' Dr. S. Subramaniam sebagai Menteri Sumber Manusia.

Garis masa sebagai Ahli Parlimen
Garis masa sebagai Ahli Parlimen yang telah berkhidmat selama lebih daripada 30 tahun

Kekalahan dalam Pilihan Raya Umum 2008
Pada Pilihanraya Umum Malaysia ke-12 yang berlangsung pada 8 Mac 2008, yang turut merupakan hari ulang tahun ke-72nya, Samy Vellu yang bertanding untuk Parlimen Sungai Siput telah dikalahkan oleh lawannya Dr Michael Jeyakumar dari Parti Sosialis Malaysia.

Keputusan pilihan raya 

Nota: 1 & 2 Michael Jeyakumar Devaraj di tengah-tengah bertanding di bawah tiket DAP pada pilihan raya 1999 dan PKR pada pilihan raya 2004 dan 2008, adalah ahli PSM.

Penghargaan 
Senarai darjah kebesaran yang diterima
 
  Seri Setia Mahkota (SSM) - Tun (2017)
 
  Dato’ Sri Paduka Mahkota Johor (SPMJ) - Dato'  (1980)
 
  Sri Sultan Ahmad Shah Pahang (SSAP) - Dato' Sri (2004)
 
  Seri Utama Mahkota Wilayah (SUMW) - Datuk Seri Utama (2013)
 
  Darjah Seri Paduka Mahkota Perak (SPMP) - Dato' Seri (1989)
  Darjah Paduka Cura Si Manja Kini (PCM)
 
  Panglima Negara Bintang Sarawak (PNBS) - Dato Sri (2003)
 
  Dato' Paduka Mahkota Selangor (DPMS) -  Dato'  (1979)
  Seri Mahkota Selangor (SMS)

Meninggal dunia
Beliau telah meninggal dunia ketika sedang tidur di rumahnya di Jalan Ipoh, Kuala Lumpur pada jam 8.00 pagi, 15 September 2022 .

Rujukan

Pautan luar

 Laman web rasmi

Anggota Kongres India Malaysia
Presiden Kongres India Malaysia
Orang Malaysia berketurunan India
Menteri Kerajaan Malaysia
Hindu Malaysia
Orang dari Johor
Ahli Dewan Rakyat, Parlimen Malaysia ke-4
Ahli Dewan Rakyat, Parlimen Malaysia ke-5
Ahli Dewan Rakyat, Parlimen Malaysia ke-6
Ahli Dewan Rakyat, Parlimen Malaysia ke-7
Ahli Dewan Rakyat, Parlimen Malaysia ke-8
Ahli Dewan Rakyat, Parlimen Malaysia ke-9
Ahli Dewan Rakyat, Parlimen Malaysia ke-10
Ahli Dewan Rakyat, Parlimen Malaysia ke-11
Penerima Darjah Dato’ Sri Paduka Mahkota Johor
Penerima Seri Setia Mahkota
Penerima Darjah Sri Sultan Ahmad Shah Pahang
Penerima Darjah Seri Utama Mahkota Wilayah
Menteri Kerja Raya Malaysia
Menteri Kerja Raya dan Kemudahan-kemudahan Awam